มาสเตอร์เชฟไทยแลนด์ ซีซันที่ 1

**[[มาสเตอร์เชฟไทยแลนด์|มาสเตอร์เชฟไทยแลนด์]]** เป็นรายการเกมโชว์ทำอาหาร โดย บริษัท เฮลิโคเนีย เอช กรุ๊ป จำกัด (ในเครือเอช กรุ๊ป ) ซื้อลิขสิทธิ์จากกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) มาผลิตในรูปแบบของประเทศไทย ออกอากาศทุกวันอาทิตย์ เวลา 18:20 น. เริ่มออกอากาศครั้งแรกในวันที่ 4 มิถุนายน พ.ศ. 2560 ทางช่อง 7 HD โดยเปิดรับสมัครผู้เข้าแข่งขันที่มีอายุ 18 ปีขึ้นไป จากทุกอาชีพและทุกภาคของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการ คือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และพงษ์ธวัช เฉลิมกิตติชัย (เชฟเอียน) โดยมีผู้เข้าแข่งขันจากทั่วประเทศสามารถผ่านมาได้ 120 คนและได้มาทำการคัดเลือกให้เหลือ 38 คน ก่อนจะทำการคัดให้เหลือ 16 คนสุดท้ายด้วยทักษะในครัวขั้นพื้นฐาน

## กติกา
### รอบคัดเลือกรอบแรก (Auditions Part 1)
ทางรายการจะให้ผู้เข้าแข่งขันเตรียมอาหารเป็นเวลา 1 ชั่วโมง หลังจากนั้น ทางรายการจะให้ผู้เข้าแข่งขันทำอาหารที่เตรียมไว้พร้อมนำเสนอต่อหน้าคณะกรรมการเป็นเวลา 5 นาที เมื่อหมดเวลาคณะกรรมการจะชิมและตัดสิน โดยใช้เสียงจากกรรมการ 2 ใน 3 เสียง หรือเอกฉันท์เป็นที่สิ้นสุด หาก 2 ใน 3 เสียงให้ไม่ผ่าน ผู้เข้าแข่งขันคนนั้นจะตกรอบทันที แต่ในทางกลับกัน หาก 2 ใน 3 เสียงให้ผ่าน ผู้เข้าแข่งขันคนนั้นจะได้รับผ้ากันเปื้อนของรายการเพื่อเป็นสัญลักษณ์ว่า ผู้เข้าแข่งขันคนนั้นเข้าสู่รอบต่อไปทันที

### รอบคัดเลือกรอบสอง (Auditions Part 2)
ในรอบนี้จะเป็นการทดสอบทักษะพื้นฐานในการทำอาหาร โดยในฤดูกาลที่ 1 นั้นจะเป็นการทดสอบการหั่นขิง โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน 

### รอบกล่องปริศนา (Mystery Box)
ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนา และวัตถุดิบพื้นฐานที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ 

### รอบทดสอบความคิดสร้างสรรค์ (Invention Test)
ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจากห้องจัดเก็บอาหาร (Food Pantry)  ของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบทีมชาเลนจ์ ต่อไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน

### รอบการแข่งขันแบบทีม (Team Challenge)
ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์ จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมา โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำ อีกครั้งเพื่อหาผู้เข้าแข่งขันที่ต้องออกจากการแข่งขันต่อไป

### รอบทดสอบความละเอียดและความแม่นยำ (Pressure Test)
ทีมที่แพ้ในรอบทีมชาเลนจ์ จะต้องมาแข่งขันในรอบทดสอบความละเอียดและแม่นยำอีกครั้ง เพื่อคัดหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบทีมชาเลนจ์ สามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไป โดยไม่ต้องแข่งขันในรอบทดสอบความละเอียดและแม่นยำ

## ผู้เข้าแข่งขัน
### ผู้เข้าแข่งขัน 16 คนสุดท้าย
}
! **ภูมิลำเนา**
! **อาชีพก่อนเข้ามาแข่งขัน**
! width="70"| **ลำดับการแข่งขัน**
! **จำนวนชนะ**
|-
| ปวีณ์นุช ยอดปรีชาวิจิตร (แก้ว) || 24 || ปทุมธานี || ว่างงาน || bgcolor=009933"| || 5
|-
| อลิษา ดอว์สัน (ลิซ่า) || 29 || กรุงเทพมหานคร || ครูสอนภาษาอังกฤษ || bgcolor=lightblue|       || 8
|-
| ณัฐนิชา บุญเลิศ (พลอย) || 26 || ปทุมธานี || พนักงานต้อนรับบนเครื่องบิน || rowspan="2" bgcolor="F4C7B8" |  || 5
|-
| จำลอง ศรีรักษา (จำลอง) || 31 || ระยอง || เจ้าของบ่อตกปลา|| 4 
|-
| สุธากร สุวรรณโชติ (เป่า) || 29 || กรุงเทพมหานคร || นักออกแบบภาพอาหาร || rowspan="2" bgcolor="F4C7B8" |  || 5
|-
| ธนากร สุวรรณกูฏ (หญิงอ๊อด) || 20 || มุกดาหาร || นักศึกษา || 4
|-
| สุวิจักขณ์ พฤกษ์ทยานนท์ (มาร์ค) || 19 || เชียงใหม่ || นักศึกษา || bgcolor=F4C7B8|  || 1
|-
| กสิณ เดชเจริญ (ออฟ) || 34 || กรุงเทพมหานคร || พนักงานต้อนรับบนเครื่องบิน || bgcolor=F4C7B8|  || 4
|-
| ลักษณาวดี ศรีพรสวรรค์ (น้ำฝน) || 27 || ยะลา || ค้าขาย || bgcolor=F4C7B8|  || 3
|-
| นิกูล พยุงพงศ์ (นิก) || 29 || กรุงเทพมหานคร || นักแข่งรถ || bgcolor=F4C7B8|  || 2
|-
| บุฏกา โรจนัย (บัว) || 25 || กรุงเทพมหานคร || ว่างงาน || bgcolor=F4C7B8|  || 2
|-
| มาริษา วิไลโรจน์วรกุล (มิ้ง) || 18 || พังงา || นักเรียน ||bgcolor=F4C7B8|  || 0
|-
| รุจิกร มั่งมี (ข้าวโอ๊ต) || 26 || กรุงเทพมหานคร || ผู้บริหารฝ่ายการตลาด || rowspan="2" bgcolor="F4C7B8" |  || 1
|-
| อภิพงศ์ เดชสุภา (โอ๊ก) || 34 || กรุงเทพมหานคร || นักมายากล || 0
|-
| พงศกร เจียรสาธิต (แบงค์) || 26 || เชียงใหม่ || ดีเจ ||bgcolor=F4C7B8|  || 0
|-
| สุรีพร ณ ตะกั่วทุ่ง (ชมพู่) || 56 || กรุงเทพมหานคร || ธุรกิจส่วนตัว || bgcolor=F4C7B8|  || 0
|}

## ข้อมูลการแข่งขัน
### ตารางการคัดออก

: (ชนะเลิศ) ผู้ชนะเลิศการแข่งขัน  (รองชนะเลิศ) รองชนะเลิศการแข่งขัน (ชนะ) ผู้เข้าแข่งขันที่ชนะชาแลนจ์ (**กล่องปริศนา** หรือ **บททดสอบความคิดสร้างสรรค์**) (ชนะ) ผู้เข้าแข่งขันที่ชนะในรอบทีมและเข้ารอบทั้งทีม (สูง) ผู้เข้าแข่งขันที่เข้าชิงเป็นจานที่ดีที่สุด (ผ่าน) ผู้เข้าแข่งขันที่ผ่านเข้ารอบต่อไป (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที (กดดัน) ผู้เข้าแข่งขันที่แพ้ในรอบทีม และต้องเข้าแข่งรอบคัดออก (**บททดสอบความละเอียด และแม่นยำ**) (ต่ำ) ผู้เข้าแข่งขันที่ยืนเป็น 1 ในจานที่แย่ที่สุด  (เสี่ยง) ผู้เข้าแข่งขันที่เสี่ยงในการถูกคัดออก  (ต่ำ) ผู้เข้าแข่งขันที่ทำผลงานได้แย่ที่สุด แต่ไม่ต้องออกจากการแข่งขัน (ออก) ผู้เข้าแข่งขันที่ถูกคัดออกประจำสัปดาห์ (ออก) ผู้เข้าแข่งขันที่ตกรอบไปแล้ว และได้โอกาสกลับมาแข่งขันอีกครั้ง แต่ไม่ผ่านรอบกล่องปริศนา   (ออก) ผู้เข้าแข่งขันที่ตกรอบไปแล้ว และได้โอกาสกลับมาแข่งขันอีกครั้ง โดยผ่านรอบกล่องปริศนา แต่ไม่ผ่านรอบทดสอบความกดดัน  (กลับ) ผู้เข้าแข่งขันที่ตกรอบไปแล้ว แต่ชนะในการแข่งชิงผ้ากันเปื้อนครั้งที่ 2 ทำให้ได้กลับเข้ามาร่วมแข่งขันอีกครั้ง

## ข้อมูลการออกอากาศ
### ตอนที่ 1 : รอบคัดเลือก 1
: *ออกอากาศ 4 มิถุนายน 2560*

### ตอนที่ 2 : รอบคัดเลือก 2
: *ออกอากาศ 11 มิถุนายน 2560*

### ตอนที่ 3 : รอบคัดเลือก 3
: *ออกอากาศ 18 มิถุนายน 2560*

### ตอนที่ 4 : รอบคัดเลือก 4
: *ออกอากาศ 25 มิถุนายน 2560*
* **ทักษะพื้นฐานในการทำอาหาร:** ผู้เข้าแข่งขันทั้ง 38 คนต้องแสดงทักษะในครัวขั้นพื้นฐาน ด้วยการหั่นขิงทั้งหมด 5 ตัน โดยแบ่งการหั่นออกเป็น 2 แบบ คือแบบเส้นและแบบลูกเต๋า ด้วยมีดหนึ่งเล่ม ขิงของผู้เข้าแข่งขันคนไหน ทำออกมาไม่เท่ากัน จะถูกคัดออกจากการแข่งขันโดยทันที

* **ทักษะการทำอาหาร:** ในรอบของการหั่นขิง ทำให้ผู้เข้าแข่งขัน 14 คน ถึงต้องกับหยุดฝัน และถอดผ้ากันเปื้อนคืนให้กับทางรายการ ผู้เข้าแข่งขันที่เหลืออีก 24 คน ต้องมาแข่งขันกันในรอบที่ 2 โดยใช้ปลาทูจากแม่กลองมาทำอาหารและต้องใช้ปลาทูเพียงคนละ 1 ตัว มีเวลา 60 นาที ในการทำอาหารออกมาให้สร้างสรรค์ที่สุด คุณพงษ์, เพิร์ท, ดลยา, พิชิต, เอิร์ธ, ผึ้ง, เอ้ และชิ้ง* ก็ต้องถอดผ้ากันเปื้อนคืนให้กับทางรายการ และทำให้ได้ผู้เข้าแข่งขัน 16 คนสุดท้ายอย่างเป็นทางการ

**หมายเหตุ** * หมายถึง ผู้เข้าแข่งขันที่ถูกคัดออกจากการทำผิดกติกา

### ตอนที่ 5 : การแข่งขันอย่างเป็นทางการ
: *ออกอากาศ 2 กรกฎาคม 2560*
* **การแข่งกล่องปริศนา	ครั้งที่ 1:** ในรอบกล่องปริศนาในกล่องนั้น มีทั้งเครื่องปรุงไทยและเครื่องปรุงอาหารหวาน ซึ่งหลังจากเปิดกล่องออก ทำให้ผู้เข้าแข่งขันหลาย ๆ คน ถึงกับคิดเมนูไม่ออกเพราะมีส่วนผสมที่ไม่ค่อยเข้ากัน โดยต้องใช้เนื้อหมูดำ (คูโรบูตะ) ในการทำอาหารผู้เข้าแข่งขัน 2 คนคือ จำลองและแก้ว เป็นสองจานที่แย่ที่สุด ทำให้ถูกตำหนิจากคณะกรรมการ และในการปรุงอาหารออกมา พลอย, โอ๊ก และเป่า เป็นสามจานที่ทำออกมาได้ดีที่สุด และพลอยก็คือผู้ชนะในรอบกล่องปริศนาคนแรก
* **ผู้ชนะกล่องปริศนา:** พลอย
* **บททดสอบความคิดสร้างสรรค์ ครั้งที่ 1:**  จากการที่ พลอย ชนะในรอบกล่องปริศนา จึงมีสิทธิ์ในการเลือกวัตถุดิบหายากและแพงมาปรุงอาหารในรอบความคิดสร้างสรรค์ โดยมีหอยโฮตาเตะ, ปูคิงแครบ และปลาคิงกิ พลอยได้เลือกใช้หอยโฮตาเตะในการทำอาหาร และทำให้ผู้เข้าแข่งขันหลาย ๆ คนรู้สึกกังวลกับการทำอาหารครั้งนี้ เพราะไม่รู้จักวัตถุดิบ พลอยได้สิทธิ์เข้าไปเลือกของ 5 นาที และผู้เข้าแข่งขันคนอื่น ๆ 3 นาที  พลอย นิคและแก้วได้รับคำชมจากกรรมการว่าทำอาหารออกมาได้ดี และนิคคือผู้ชนะในรอบแข่งขันนี้
* **ผู้ชนะ:** นิค
* **ผู้ที่ตกเป็นสามอันดับอาหารไม่สร้างสรรค์:** แบงค์ ข้าวโอ๊ต และคุณชมพู่
* **ผู้ที่ถูกคัดออก:** คุณชมพู่

### ตอนที่ 6 : East meet West
: *ออกอากาศ 9 กรกฎาคม 2560*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือ พลอยและนิค มาเป็นหัวหน้าทีมทั้งสองสี โดยผลัดกันเลือกลูกทีมทีละคนเข้าทีม และเหลือ แบงค์ เป็นคนสุดท้าย กรรมการให้ นิค เป็นคนตัดสินใจว่าจะให้เลือก แบงค์ เข้าทีมไหน และนิค ก็เลือกแบงค์เข้าทีมของตัวเอง

โดยทั้งสองทีมต้องทำอาหารให้กับขบวนรถตุ๊กตุ๊กจำนวน 101 คัน โดยโจทย์ก็คือ  *East meet West* ต้องทำอาหารที่ผสมผสานทั้งไทยและฝรั่ง โดยส่วนผสมของอาหารต้องมีโปรตีน 1 ส่วน แป้ง 1 ส่วนและผัก 1 ส่วน หลังจากทำการแจกอาหารให้กับคนขับรถตุ๊กตุ๊ก ทีมสีแดงก็เกิดปัญหาเรื่องข้าวหมด ทำให้พลอยแก้ไขสถานการณ์ด้วยการนำเส้นเล็กมาแทนข้าวที่หมดไป ทางด้านสีน้ำเงินก็เกิดข้อผิดพลาดเรื่องมันฝรั่งไม่สุก ด้วยเช่นกัน

* **ทีมที่ชนะ:** ทีมสีแดง
* **รอบทดสอบความกดดัน:**  ในรอบทดสอบความกดดันทำให้ทั้งทีมสีน้ำเงินต้องมาเผชิญกับการแข่งขันทดสอบความละเอียด และความแม่นยำ โดยกรรมการให้หัวหน้าทีมก็คือ นิค ได้เลือกผู้เข้าแข่งขันคนหนึ่งที่จะให้ผ่านเข้ารอบต่อไป นิค ได้เลือก แก้ว ให้ได้รับสิทธิ์คุ้มกัน และผู้เข้าแข่งขันที่เหลือต้องทำอาหารจากโจทย์ที่กำนดให้ คือ ทำเมนูไข่ ได้แก่ ไข่ต้มยางมะตูม, ไข่ตุ๋น, ไข่ดาว และไข่คน โดยมีเวลา 25 นาที ในการทำเมนูไข่ทั้ง 4 แบบ โดยที่ทุกคนจะได้ไข่เพียง 5 ฟองเท่านั้น

* **ผู้ที่ตกเป็นสามอันดับอาหารแย่ที่สุด:** นิค, จำลอง และแบงค์†
* **ผู้ที่ถูกคัดออก:** แบงค์†

**หมายเหตุ** † หมายถึง ผู้เข้าแข่งขันที่ถูกเชฟเอียน (พงษ์ธวัช เฉลิมกิตติชัย) ทิ้งอาหารโดยไม่มีการชิมในการแข่งขันนั้น

### ตอนที่ 7 : การแข่งขันทำอาหารพื้นบ้าน
: *ออกอากาศ 16 กรกฎาคม 2560*
* **การแข่งกล่องปริศนา ครั้งที่ 2:** รอบกล่องปริศนาครั้งนี้ผู้เข้าแข่งขันต้องเจอกับกุ้งล็อบสเตอร์และวัตถุดิบอื่น ๆ อย่างทุเรียน เต้าเจี้ยว และแป้งสาลี และระหว่างการแข่งขัน นิคได้เกิดอาการแพ้กุ้ง แต่นิคก็ยังทนอาการแพ้ไปจนจบทำอาหารในรอบนี้ โดยน้ำฝนเป็นผู้เข้าแข่งขันที่นำเต้าเจี้ยวมาทำอาหารออกแนวทางจีน กรรมการชมมาร์คว่า สามารถนำวัตุดิบออกมาใช้ได้อย่างเป็นประโยชน์ และกรรมการก็ได้ชิมและเลือกอาหารสามจานที่ทำออกมาดีที่สุดคือ น้ำฝน, มาร์ค และพลอย และน้ำฝนก็เป็นผู้ชนะกล่องปริศนาในสัปดาห์นี้ 
* **ผู้ชนะกล่องปริศนา:** น้ำฝน
* **บททดสอบความคิดสร้างสรรค์ ครั้งที่ 2:**  โดยโจทย์รอบนี้คือ *ทำอาหารพื้นบ้านให้ออกมาทันสมัย* จากที่น้ำฝนชนะในรอบกล่องปริศนา น้ำฝนก็ได้เป็นผู้ที่จะเลือกวัตถุดิบให้กับผู้เข้าแข่งขัน โดยวัตุดิบอาหารพื้นบ้านที่ทางรายการได้เตรียมาไข่ปลาเรียวเซียว ปูทะเล และกุ้งฝอย โดยน้ำฝนได้เลือกใช้ไข่ปลาเรียวเซียวเป็นวัตถุที่น้ำฝนถนัด และน้ำฝนก็ได้เลือกกุ้งฝอยให้กับผู้เข้าแข่งขันโดยมุ่งที่ไปที่เป่าโดยเฉพาะ เพราะน้ำฝนคิดว่ากุ้งฝอยนี้อาจจะทำให้เป่าตกรอบได้ น้ำฝนได้ใช้เวลาในการเลือกวัตถุดิบ 5 นาทีและผู้เข้าแข่งขันคนอื่น ๆ 3 นาทีเหมือนกับรอบที่แล้ว นิคก็ถูกนำตัวส่งโรงพยาบาลไปเพื่อรักษา หลังจากกลับมาจากโรงพยาบาล นิค ก็ยังไม่สามารถที่จะลงทำการแข่งขันได้ ทำให้ผู้เข้าแข่งขันคนอื่น ๆ ไม่เห็นด้วยที่ให้ นิค ผ่านเข้ารอบต่อไป แต่กรรมการได้ตัดสินใจแล้วว่า การแข่งขันก็ยังดำเนินต่อไป มาร์ค เกิดปัญหาเพราะสับสนกับวัตถุดิบและคิดไม่ออกว่าจะทำอย่างไร แก้ว จึงนำส่วนผสมที่ทำส่งให้มาร์ค เพราะต้องการช่วย กรรมการเข้ามาบอกว่าการกระทำเช่นนี้ ส่งผลต่อการแข่งขันซึ่งสามารถทำให้ออกจากการแข่งขันได้ และอาหารที่กรรมการชื่นชอบ นั่นก็คือข้าวคลุกน้ำพริกของจำลอง และอาหารของออฟ ที่ทำข้าวซอยออกมาในรูปแบบที่ไม่เหมือนข้าวซอย ซึ่งเป็นเมนูที่สร้างสรรค์
และอาหารสามจานที่ออกมาไม่ได้สร้างสรรค์ นั่นก็คืออาหารของโอ๊ก ซึ่งได้ให้เหตุผลว่า เขาไม่เคยทำอาหารไทยและอาหารไทยเป็นเมนูที่เขาไม่ถนัด เป่าทำอาหารได้ออกมาธรรมดาและแย่กว่าที่เป็นตัวเขามาก และหนึ่งชั่วโมงของมาร์คทำได้แค่เพียงการทอดกุ้งฝอยเท่านั้น และเป็นผู้เข้าแข่งขันที่ถูกตัดสินให้ออกจากรายการ แต่กรรมการได้บอกตอนมาร์คจะเดินออกว่า เนื่องจากนิคเกิดอาการป่วยกะทันหันและกรรมการได้ตัดสินใจตั้งแต่แรกแล้วว่า สัปดาห์นี้จะไม่มีใครออกไปจากการแข่งขัน และผู้ชนะสัปดาห์นี้ ซึ่งได้แก่ ออฟและจำลอง จะได้เป็นหัวหน้าทีมในสัปดาห์หน้า และต้องมีผู้เข้าแข่งขันถอดผ้ากันเปื้อนถึง 2 คน 
* **ผู้ชนะ:** ออฟ
* **ผู้ที่ตกเป็นสามอันดับอาหารไม่สร้างสรรค์:** โอ๊ก มาร์ค และเป่า
* **ผู้ที่ถูกคัดออก:** ไม่มีใครถูกคัดออก

### ตอนที่ 8 : การแข่งขันทำอาหารไทยโบราณ
: *ออกอากาศ 23 กรกฎาคม 2560*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือ จำลองและออฟ มาเป็นหัวหน้าทีมทั้งสองสี โดยผลัดกันเลือกลูกทีมทีละคนเข้าทีม 

หลังจากผู้เข้าแข่งขันทั้ง 14 ได้ทำการแบ่งทีมโดยต้องทำอาหารให้กับผู้รักรถยนต์คลาสสิกทั้ง 129 คน โดยโจทย์ของการทำอาหารคือ *อาหารไทยโบราณ* โดยทำอาหารคาวหนึ่งจาน และอาหารหวานหนึ่งจาน โดยต้องทำรสชาติอาหารแบบดั้งเดิม โดยมีเวลาเตรียมอาหาร 60 นาที โดยทีมสีน้ำเงินได้เลือกทำแกงระแวง พร้อมกับข้าวผัดลิ้นจี่ และขนมหวานคือทับทิมกรอบ โดยอาหารของทีมสีแดงคือพระรามลงสรงและขนมปลากริมไข่เต่า โดยหัวหน้าทั้งสองทีมก็ได้แบ่งหน้าที่ให้ทำอาหารกันเรียบร้อย ทีมสีน้ำเงินออฟไม่สามารถควบคุมทีมได้เท่าไรนัก โดยมีลิซ่าและน้ำฝนช่วยควบคุมทีมอีกแรง ถึงเวลาที่ต้องเสิร์ฟอาหารให้กับกรรมการทั้ง 129 คน ทีมสีน้ำเงินได้เกิดปัญหาในการตักอาหารได้ช้า ทำให้พิธีกรรายการต้องมาช่วยย้ายผู้ที่ต่อแถว โดยแก้สถานการณ์ให้ผู้ที่ต่อแถวเข้าไปนั่งรอข้างใน ด้วยสถานการณ์ที่ออฟวางแผนผิดพลาดทำให้หลาย ๆ เมนูหมดก่อน และออฟไม่สามารถควบคุมทีมได้ จนหมดเวลาก็มีนักสะสมรถไม่ได้กินอาหารของทีมสีน้ำเงินถึง 30 คน 

โดยทีมสีแดงทำเวลาได้ดี ทันเวลาและยังมีอาหารเหลือแจกจ่ายให้กับผู้ชิมได้อีกรอบด้วยรสชาติอาหารของทีมสีน้ำเงินทำให้ทีมสีน้ำเงินชนะได้ ถึงแม้จะมีกรรมการไม่ได้ชิมถึง 30 คน
* **ทีมที่ชนะ:** สีน้ำเงิน
* **รอบทดสอบความกดดัน:** ในรอบทดสอบความกดดันทำให้ทั้งทีมสีแดงต้องมาเผชิญกับการแข่งขันทดสอบความละเอียดและความแม่นยำ โดยบททดสอบในรอบนี้ได้ให้ทำอาหารที่สามารถหากินได้ทั่วไปนั่นก็คือผัดไทย โดยผัดไทยที่ดี เส้นต้องไม่แฉะ น้ำต้องเคลือบเส้นผัดไทย กลิ่นมะขามต้องไม่แรงจนเกินไป โดยมิ้ง แก้ว และมาร์ค ทำอาหารได้ดีจนได้รับคำชมจากคณะกรรมการ
* **ผู้ที่ตกเป็นสี่อันดับอาหารแย่ที่สุด:** นิค จำลอง โอ๊ก และข้าวโอ๊ต
* **ผู้ที่ถูกคัดออก 2 คน:** โอ๊กและข้าวโอ๊ต

### ตอนที่ 9 : การแข่งขันทำอาหารหวาน
: *ออกอากาศ 30 กรกฎาคม 2560*
* **การแข่งกล่องปริศนา	ครั้งที่ 3:** รอบกล่องปริศนาครั้งนี้ผู้เข้าแข่งขันต้องเจอกับหัวหมู โดยพลอย แก้ว และลิซ่า เป็น 3 จานที่ดีที่สุดในการแข่งขันรอบบนี้ 
* **ผู้ชนะกล่องปริศนา:** ลิซ่า
* **บททดสอบความคิดสร้างสรรค์ ครั้งที่ 3:**  ลิซ่าชนะรอบกล่องปริศนา จึงไม่ต้องแข่งรอบความคิดสร้างสรรค์ และผ่านเข้ารอบทันที โดยโจทย์รอบนี้คือ *ทำอาหารหวาน* โดยมีวัตถุดิบ ได้แก่ รวงผึ้ง, ผลไม้ตระกูลเบอร์รี่ และ พริก โดยลิซ่า ได้เลือกพริกให้นิค และผลไม้ตระกูลเบอร์รี่ให้กับเพื่อนที่เหลือ ซึ่งมีเวลาทำอาหาร 90 นาที และ 3 นาทีในซูเปอร์มาร์เก็ต โดยการแข่งขันรอบนี้ แก้ว, เป่า, พลอยและจำลอง ทำอาหารได้ดีจนได้รับคำชมจากกรรมการ ส่วนผู้เข้าแข่งขันที่เหลือไม่สามารถสร้างสรรค์อาหารให้กรรมการประทับใจได้

* **ผู้ชนะ:** แก้ว
* **ผู้ที่ตกเป็นสามอันดับอาหารไม่สร้างสรรค์:** บัว นิค และมิ้ง
* **ผู้ที่ถูกคัดออก:** มิ้ง

### ตอนที่ 10 : การแข่งขันทำอาหารเด็ก
: *ออกอากาศ  6 สิงหาคม 2560*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือเป่าเและแก้ว มาเป็นหัวหน้าทีมทั้งสองสี โดยผลัดกันเลือกลูกทีมทีละคนเข้าทีม และหลังจากเลือกลูกทีมเสร็จแล้ว กรรมการให้หัวหน้าทีมทั้งสอง สลับผ้ากันเปื้อน ซึ่งได้ลูกทีม ดังนี้

ซึ่งทั้ง 2 ทีม ต้องทำอาหารกลางวันให้นักเรียนประถมศึกษาอายุ 6-9 ปี โรงเรียนคอนคอร์เดียน โดยต้องทำของหวานและของคาวอย่างละ 1 จาน จำนวน 101 คน และการแข่งขันนี้ มีนักโภชนาการมาตรวจสอบอาหารด้วย ซึ่งมีเวลาทำอาหาร 90 นาที และอีก 60 นาทีเพื่อเสิร์ฟ และต้องนำไปเสิร์ฟเองที่โต๊ะด้วย ซึ่งสีแดงทำคะแนนได้ 64 คะแนน แต่สีน้ำเงินทำคะแนนได้เพียง 37 คะแนน ทัมสีแดงจึงเป็นฝ่ายชนะไป

* **ทีมที่ชนะ:** สีแดง
* **รอบทดสอบความกดดัน:** ผู้เข้าแข่งขันทีมสีน้ำเงิน ต้องทำเมนูพาสตา จำนวน 1 จาน โดยที่ต้องทำพาสตาและซอสด้วยตัวเอง ซึ่งพาสตาจะต้องมีความสุกระดับ *อัล เดนเต* (al dente) มีเวลาทำอาหารทั้งหมด 90 นาที โดยสัปดาห์นี้ ผู้เข้าแข่งขันทุกคนทำผลงานได้อย่างท็อปฟอร์ม เพราะกวาดคำชมจากคณะกรรมการได้ทุกคน แต่ทว่า กติกาต้องกำหนดไว้ว่า จะต้องมี 1 คน ที่ต้องออกจากการแข่งขันเช่นเคย ถึงแม้ว่าไม่มีจานไหนออกมาแย่ ซึ่งสุดท้าย บัว ก็ต้องออกจากการแข่งขัน เพราะว่า บัว มีข้อเสียจุดเดียวตรงที่รสชาติที่อ่อนกว่าผู้เข้าแข่งขันคนอื่น
* **ผู้ที่ตกเป็นสามอันดับอาหารที่ออกมาดีน้อยที่สุด:** บัว, น้ำฝน และพลอย 
* **ผู้ที่ถูกคัดออก:** บัว

### ตอนที่ 11 : การแข่งขันทำอาหารจากเครื่องใน
: *ออกอากาศ 13 สิงหาคม 2560*
* **การแข่งกล่องปริศนา	ครั้งที่ 4:** รอบกล่องปริศนาครั้งนี้ผู้เข้าแข่งขันต้องเจอกับวัตถุดิบหลักเป็นมัสซึซากะ วากิว A5 และวัตถุดิบอื่นๆ ได้แก่ ไข่, ขนมปังปอนด์, เชดด้าชีส, กะหล่ำปลี, แยมสตรอเบอร์รี่, กล้วยหอม, แครอท, ต้นหอม, พริกขี้หนูแห้ง และมะเขือเทศราชินี ซึ่งมีเวลาทำอาหาร 60 นาที แก้ว, เป่า และมาร์ค ทำอาหารได้ดีที่สุดในการแข่งขันครั้งนี้
* **ผู้ชนะกล่องปริศนา:** เป่า
* **บททดสอบความคิดสร้างสรรค์ ครั้งที่ 4:**  โดยโจทย์รอบนี้คือ *เครื่องใน* วัตถุดิบมีให้เลือกทั้งหมด 3 อย่าง คือ กึ๋นไก่ ผ้าขี้ริ้ว และตับห่าน ผู้ชนะรอบกล่องปริศนา คือ เป่า ไม่ต้องแข่งขันในรอบนี้และได้รับสิทธิ์เลือกวัตถุดิบให้ผู้เข้าแข่งขันทุกคน เป่าได้เลือกกึ๋นไก่ให้ น้ำฝน ออฟ และหญิงอ๊อด และได้เลือกผ้าขึ้ริ้วให้นิค แก้ว และมาร์ค และได้เลือกตับห่านให้พลอย ลิซ่า และต้องการจะแกล้งจำลองกับอาหารที่ไม่เคยทำมาก่อน โดยออฟ มาร์ค แก้ว หญิงอ๊อด จำลอง และลิซ่าทำอาหารได้ดีจนได้รับคำชมจากคณะกรรมการ และในการแข่งขันต้องมีคนออกถึง 2 คน โดยพลอย น้ำฝนและนิค คือผู้ที่ตกเป็นอาหารสามจานที่แย่ที่สุด โดยผู้ที่ถูกคัดออกจากการแข่งขันครั้งนี้คือ น้ำฝนและนิค

* **ผู้ชนะ:** ลิซ่า
* **ผู้ที่ตกเป็นสามอันดับอาหารไม่สร้างสรรค์:**  น้ำฝน พลอย และนิค
* **ผู้ที่ถูกคัดออก:** น้ำฝน และนิค

### ตอนที่ 12 : อาหารระดับภัตตาคารหรู (fine dining)
: *ออกอากาศ 20 สิงหาคม 2560*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือลิซ่าเและออฟ มาเป็นหัวหน้าทีมทั้งสองสี โดยผลัดกันเลือกลูกทีมทีละคนเข้าทีม 

โดยทั้งทั้ง 2 ทีมทำอาหารระดับภัตตาคารหรู ให้กรรมการทั้ง 25 ท่านที่มาเป็นแขกรับเชิญในครั้งนี้โดยมีหมูสันนอกเป็นอาหารจานหลัก และอาหารหวาน 1 อย่างโดยจัดเตรียมไว้ในห้องครัวให้ทีมทั้งสองได้ทำ และทีมสีน้ำเงินชนะไปด้วยคะแนน 14 ต่อ 11 คะแนน ทำให้ทีมสีแดงต้องไปแข่งในรอบทดสอบความกดดัน

* **ทีมที่ชนะ:** สีน้ำเงิน
* **รอบทดสอบความกดดัน:** ผู้เข้าแข่งขันทั้ง 4 คนต้องทำเมนู ในบททดสอบความละเอียดและความแม่นยำ คือ เค้กช็อกโกแลตเยอรมัน 4 ชั้น (four-layered German chocolate cake) ต้นแบบจากปิยธิดา มิตรธีรโรจน์ โดยจะมีสูตรการทำเค้กและเวลาให้ทำ 2 ชั่วโมง โดยผู้เข้าแข่งขันที่มีปัญหามากที่สุดก็คือลิซ่า ลิซ่าได้ลืมใส่ส่วนผสมของนมเข้าไปในการทำ ทำให้เค้กออกมาไม่นุ่มและเหนียวมาก 
* **ผู้ที่ถูกคัดออก:** ลิซ่า

### ตอนที่ 13 : การแข่งขันในรอบ Vote back
: *ออกอากาศ 27 สิงหาคม 2560*
* **การแข่งกล่องปริศนา ครั้งที่ 5:** รอบกล่องปริศนาครั้งนี้ผู้เข้าแข่งขัน 7 คนสุดท้ายได้สิทธิ์ผ่านเข้ารอบต่อไปทันที โดยเป็นการแข่งขันของผู้แข่งขันที่ตกรอบไปแล้ว เพื่อคัดเลือกผู้แข่งขันเพียงแค่ 1 คนที่ตกรอบไป เพื่อที่จะได้สิทธ์กลับเข้ามาร่วมการแข่งขันอีกครั้ง โอ๊ก ได้สละสิทธิ์ในการแข่งขันครั้งนี้ไปเนื่องจากติดภารกิจ โดยกล่องปริศนาครั้งนี้ผู้เข้าแข่งขันต้องเจอกับปลานิลและวัตถุดิบอื่น ๆ อย่างปลาร้า สะตอ และแป้งสาลี  ในการปรุงอาหารออกมา น้ำฝน, ลิซ่า และนิค เป็นสามจานที่ทำออกมาได้ดีที่สุด และทั้งสามคนจะแข่งขันกันอีกครั้งในรอบทดสอบความกดดัน
* **ผู้เข้ารอบสามคนกล่องปริศนา:** น้ำฝน ลิซ่า และนิค
* **รอบทดสอบความกดดัน:** ผู้เข้าแข่งขันทั้ง 3 คนต้องทำเมนู ในบททดสอบความละเอียดและความแม่นยำ คือ พายมัสมั่น โดยจะสูตรการทำอาหารและมีเวลาให้ทำ 90 นาที โดยผู้เข้าแข่งขัน 7 คนสุดท้าย จะร่วมเป็นกรรมการในการตัดสินด้วย โดยในการเสิร์ฟอาหารนั้น จะไม่ระบุว่าอาหารจานไหนเป็นอาหารของผู้เข้าแข่งขันคนไหน โดยกรรมการแต่ละคนจะมี 1 คะแนน ผู้ที่ชนะและได้สิทธิ์เข้าร่วมแข่งขันอีกครั้งก็คือ ลิซ่า โดยได้รับ 10 คะแนนเต็มจากกรรมการ
* **ผู้ชนะ:** ลิซ่า

### ตอนที่ 14 : การแข่งขันทำซูชิ
: *ออกอากาศ 3 กันยายน 2560*
* **การแข่งกล่องปริศนา	ครั้งที่ 6:** รอบกล่องปริศนาครั้งนี้ผู้เข้าแข่งขันต้องเจอกับไก่สดทั้งตัวและวัตถุดิบอื่น ๆ อย่างเช่น เมลอน รากบัว วาซาบิ เป็นต้น และกรรมการก็ได้ชิมและเลือกอาหารสามจานที่ทำออกมาดีที่สุดคือ มาร์ค, แก้ว และลิซ่า และลิซ่าก็เป็นผู้ชนะกล่องปริศนาในสัปดาห์นี้ 
* **ผู้ชนะกล่องปริศนา:** ลิซ่า
* **บททดสอบความคิดสร้างสรรค์ ครั้งที่ 5:**  โดยโจทย์รอบนี้คือ *การทำซูชิ* โดยมีเชฟบุญธรรม ภาคโพธิ์ มาสาธิตการแล่ปลาและการทำซูชิ ในรอบนี้จะแข่งขันกันเป็นคู่ โดยลิซ่าผู้ชนะในรอบกล่องปริศนาได้สิทธิ์เป็นผู้จับคู่ให้ผู้แข่งขัน โดยลิซ่าได้เลือก ลิซ่าคู่กับจำลอง เป่าคู่กับออฟ พลอยคู่กับแก้ว และหญิงอ๊อดคู่กับมาร์ค โดยสลับกันทำอาหารคนละ 15 นาที มีเวลารวม 90 นาทีในการแข่งขัน และจะคัดออก 1 คนจากทีมที่แย่ที่สุด โดยตัดสินจากสิ่งที่อยู่ในความรับผิดชอบของแต่ละคน ซึ่งคู่ระหว่างมาร์คกับหญิงอ๊อดมีปัญหาในการแล่ปลา และคู่ระหว่างเป่ากับออฟมีปัญหาทำอาหารไม่ทันเวลา
* **ทีมชนะ:** ลิซ่าและจำลอง
* **ผู้ที่ตกเป็นทีมที่แย่ที่สุด**  เป่าและออฟ
* **ผู้ที่ถูกคัดออก:** ออฟ

### ตอนที่ 15 : การแข่งขันทำอาหารสตรีท ฟู้ด ไทยสู่สากล
: *ออกอากาศ 10 กันยายน 2560*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือลิซ่าเและจำลอง มาเป็นหัวหน้าทีมทั้งสองสี โดยในการเลือกทีมครั้งนี้ไม่ให้ผู้ชนะเป็นคนเลือกทีมแต่ให้ แต่ให้ผู้เข้าแข่งขันที่เหลือเป็นคนเลือกผู้เข้าแข่งขันเอง โดยมีมาร์ควิ่งเข้าไปหาจำลองเพียงคนเดียว กรรมการเลยให้ลิซ่าเลือกว่าจะให้ใครไปอยู่ทีมกับจำลอง แล้วลิซ่าก็ได้เลือกแก้วให้เข้าสู่ทีมจำลอง

โดยในรอบ 7 คนสุดท้ายได้ไปแข่งนอกสถานที่อีกครั้ง ซึ่งครั้งนี้ไปแข่งขันกันที่สถานเอกอัครราชทูตอังกฤษประจำประเทศไทย ย่านชิดลม กับคอนเซ็ปต์ของการทำอาหาร “สตรีท ฟู้ด ไทยสู่สากล” เป็นการทำอาหารสตรีทฟู้ดที่ดูดี พร้อมเน้นความอร่อยระดับอินเตอร์ เพื่อเป็นการยกระดับอาหารสตรีทฟู้ดของไทยให้ชาวต่างชาติได้รู้จักมากยิ่งขึ้น ในการแข่งขันทั้งสองทีมในครั้งนี้ ได้รับเกียรติจากคุณมาร์กาเร็ต ทังก์ท่านอัครราชทูตอังกฤษประจำประเทศไทยเป็นผู้นำทีม พร้อมแขกรับเชิญอีก 63 คน ซึ่งอาหารที่จะต้องทำเสิร์ฟจะเป็นของคาวและของหวานอย่างละ 1 อย่าง 

* **ทีมที่ชนะ:** ทีมสีน้ำเงิน
* **รอบทดสอบความกดดัน:** ผู้เข้าแข่งขันทั้ง 3 คนต้องทำเมนู ในบททดสอบความละเอียดและความแม่นยำ คือ สเต็กเนื้อสันใน โดยจะมีการทำสเต็กทั้งหมด 3 ระดับคือ แรร์ (Rare) การทำให้สุดแบบดิบๆ เนื้อตรงกลางจะเป็นสีชมพูเกือบแดง ยังมีน้ำเลือดอยู่, มีเดียม (Medium) การทำให้สุดแบบปานกลางมีน้ำเนื้อ ข้างในจะเป็นสีชมพู และเวลดัน (Well Done) สุกมาก ข้างในจะเป็นสีเทา ไม่มีเลือด แต่ต้องมีน้ำเนื้อ โดยมีเวลาให้ 60 นาทีในการทำอาหาร
* **ผู้ที่ถูกคัดออก:** มาร์ค

### ตอนที่ 16 : การแข่งขันทำอาหารจากวัตถุดิบจากท้องทะเลไทย (รอบ Semi-final)
: *ออกอากาศ 17 กันยายน 2560*
* **การแข่งกล่องปริศนา	ครั้งที่ 7:** รอบกล่องปริศนาครั้งนี้ผู้เข้าแข่งขันต้องเจอกับบัตรบัตรกำนัลของ ท็อปส์ ซูเปอร์มาร์เก็ต มูลค่า 1,000 บาท โดยให้ผู้เข้าแข่งขันเข้าไปเลือกซื้อวัตถุดิบ ที่จะนำมาทำอาหารตามต้องการได้ จาก ท็อปส์ สาขาเซ็นทรัลปิ่นเกล้า โดยให้เวลาเลือกวัตถุดิบเป็นเวลา 10 นาที เมื่อผู้เข้าแข่งขันขันกลับเข้ามาในรายการ กรรมการได้ให้ผู้เข้าแข่งขันสลับตะกร้ากัน โดยลิซ่าสลับกับจำลอง เป่าสลับกับหญิงอ๊อด และแก้วสลับกับพลอย โดยให้เวลาในการทำอาหารเป็นเวลา 60 นาที
* **ผู้ชนะกล่องปริศนา:** จำลอง
* **ผู้ที่ตกเป็นสามอันดับอาหารไม่สร้างสรรค์:** พลอย แก้ว และหญิงอ๊อด
* **ผู้ที่ถูกคัดออก:** หญิงอ๊อด
* **บททดสอบความคิดสร้างสรรค์ ครั้งที่ 6:**  โดยโจทย์รอบนี้คือ วัตถุดิบจากท้องทะเล วัตถุดิบมีให้เลือกทั้งหมด 5 อย่าง คือ ปลาเก๋าดำ ปลาหมึก หอยนางรม ปูดำ และกุ้งมังกรเจ็ดสี ผู้ชนะรอบกล่องปริศนา คือ จำลอง ได้รับสิทธิ์เลือกวัตถุดิบให้ผู้เข้าแข่งขันทุกคน จำลองได้เลือกปลาเก๋าดำให้ตัวเอง เลือกปลาหมึกให้ลิซ่า เลือกหอยนางรมให้เป่า เลือกปูดำให้แก้ว และได้เลือกกุ้งมังกรเจ็ดสีให้พลอย โดยมีเวลาในการทำอาหารเป็นเวลา 60 นาที
* **ผู้ชนะ:** แก้ว
* **ผู้ที่ตกเป็นสองอันดับอาหารไม่สร้างสรรค์:** เป่า และพลอย
* **ผู้ที่ถูกคัดออก:** เป่า

### ตอนที่ 17 : การแข่งขันรอบชิงชนะเลิศ
: *ออกอากาศ 24 กันยายน 2560*
* **การแข่งกล่องปริศนา	ครั้งที่ 8 (รอบรองชนะเลิศ) :** รอบกล่องปริศนาครั้งนี้ผู้เข้าแข่งขันต้องเจอกับปลาทูบลูฟิน และข้าวไทย โดยในรอบนี้เป็นการแข่งขันกัน 1 ต่อ 1 โดยแก้วผู้ชนะในครั้งก่อนได้สิทธิ์จับสลากเลือกคู่แข่ง และวัตถุดิบในการทำอาหาร โดยแก้วต้องแข่งกับจำลอง วัตถุดิบที่ได้คือ ปลาทูบลูฟิน และลิซ่าต้องแข่งกับพลอย วัตถุดิบที่ได้คือ ข้าวไทย โดยมีเวลาในการทำอาหารให้ 60 นาที โดยในรอบนี้แก้วชนะจำลอง และลิซ่าชนะพลอย ทำให้แก้วและลิซ่าผ่านเข้ารอบต่อไป
* **ผู้ชนะกล่องปริศนา:** แก้ว, ลิซ่า
* **ผู้ที่ถูกคัดออก:** จำลอง, พลอย
* **รอบชิงชนะเลิศ:**  ผู้เข้าแข่งขันต้องทำอาหาร 2 อย่าง คือ ของคาว และของหวาน โดยมีเวลาให้ 90 นาที 
* **ผู้ชนะมาสเตอร์เชฟไทยแลนด์ ซีซั่น 1 : แก้ว - ปวีณ์นุช ยอดปรีชาวิจิตร**

## เชิงอรรถ

## อ้างอิง

## แหล่งข้อมูลอื่น
* เว็บไซต์ สถานีโทรทัศน์สีกองทัพบกช่อง 7

หมวดหมู่:เกมโชว์ไทย
หมวดหมู่:รายการโทรทัศน์ไทย
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยรายฤดูกาลในปี พ.ศ. 2560